CELEX: 62021CN0537
Language: et
Date: 2021-08-25 00:00:00
Title: Kohtuasi C-537/21 P: PL-i 25. augustil 2021 esitatud apellatsioonkaebus Üldkohtu (seitsmes koda) 16. juuni 2021. aasta otsuse peale kohtuasjas T-586/19: PL versus komisjon

7.2.2022   
            
            
               ET
            
            
               Euroopa Liidu Teataja
            
            
               C 64/9
            
         
      PL-i 25. augustil 2021 esitatud apellatsioonkaebus Üldkohtu (seitsmes koda) 16. juuni 2021. aasta otsuse peale kohtuasjas T-586/19: PL versus komisjon
      (Kohtuasi C-537/21 P)
      (2022/C 64/15)
      Kohtumenetluse keel: prantsuse
      
         Pooled
      
      
         Apellant: PL (esindaja: avocate N. de Montigny)
      
         Teine menetlusosaline: Euroopa Komisjon
      
         Apellandi nõuded
      
      
                  —
               
               
                  rahuldada apellatsioonkaebus ja tühistada vaidlustatud kohtuotsus;
               
            
                  —
               
               
                  saata kohtuasi tagasi Üldkohtule;
               
            
                  —
               
               
                  mõista apellandi käesoleva menetluse ja esimese astme menetluse kohtukulud välja vastustajalt apellatsioonimenetluses.
               
            
         Väited ja peamised argumendid
      
      Apellatsioonkaebuses esitab apellant sisuliselt järgmised väited ja argumendid:
      
                  1.
               
               
                  Tühistamishagi esimese väite esimese osa tagasilükkamine:
                  Mõiste „informaator“, mida Üldkohus kasutab, ei sisaldu ametnike personalieeskirjades ning see on erapooliku ja negatiivse alatooniga.
                  Üldkohus rikkus õigusnormi ja läks vastuollu kohtuasjast T-689/16 tulenevate juhistega, kui ta leidis, et vaidlustatud hindamise ja OLAFile apellandile antud info vahel peab esinema seos.
                  Üldkohus moonutas toimiku tõendite sisu ning selle kaitse ulatust, mis kaasneb informaatori staatusega, ning pööras õigusvastaselt ümber kohustuste ja tõendamise koormise.
                  Üldkohus rikkus samuti õigusnormi ja tegi otsuse ultra petita, kui ta leidis, et apellant ei taotlenud olla hindaja vaidlustamise korral peasekretäril ega palunud aruandekomitee kogunemist.
               
            
                  2.
               
               
                  Tühistamishagi esimese väite teise osa tagasilükkamine:
                  Üldkohus tunnistas õigusvastaselt vastuvõetavaks ja usaldusväärseks komisjoni esitatud lisa D.7.
                  Üldkohus rikkus õigusnormi ja otsustas ultra petita, kui ta heitis apellandile ette, et ta ei vaidlustanud F-i nimetamist hindajaks hindamise jooksul. Samuti rikkus ta üldiste rakendussätete artikli 3 lõike 3 sätteid.
                  Üldkohus leidis toimikus sisalduvaga vastuolus, et üksnes väideti konfliktse olukorra esinemist, kuigi selle esinemisele ei ole vastu vaieldud.
                  Üldkohus leidis samuti ekslikult, et apellant ei ole tõendanud, et ilma etteheidetud rikkumiseta oleks hindamine võinud olla teistsugune.
               
            
                  3.
               
               
                  Tühistamishagi teise väite teise osa tagasilükkamine:
                  Üldkohus ei arutanud lisa D.7 vastuvõetavust ja usaldusväärsust, kuigi ta sellele dokumendile tugines.
                  Üldkohus eiras informaatori staatusega kaasnevat kaitset ning jättis kontrollimata, kas hindamismenetluses on toimunud rikkumine, mis tuleneb subjektiivsest erapoolikusest.
                  Üldkohus otsustas ette ära tühistamishagi võimaliku tulemuse ning tegi otsuse ultra petita. Ta rikkus ka võistlevuse põhimõtet.
                  Üldkohus kohaldas vääralt ka üldisi rakendussätteid hindamise kohta.
               
            
                  4.
               
               
                  Tühistamishagi kolmanda väite esimese osa tagasilükkamine:
                  Kuna Üldkohus leidis, et aruanne on koostatud täpsete, usaldusväärsete ja kontrollitud andmete põhjal, siis eiras ta faktilisi asjaolusid ning poolte esitatud dokumente. Samuti seadus ta õigusvastasele väitele vastuvõetavuse tingimuse ning eiras pikaajalise puudumise korral kohaldatavaid norme. Viimaseks jättis ta õigusvastaselt analüüsimata apellandi olukorra sisuliselt.
               
            
                  5.
               
               
                  Tühistamishagi kolmanda väite teise osa tagasilükkamine:
                  Üldkohus rikkus tõendite kogumist reguleerivaid norme ning võistlevuse ja kaitseõiguste põhimõtet.